b"\n_START_ARTICLE_\nMS \xc2\xabR\xc3\xb8d\xc3\xb8yl\xc3\xb8ven\xc2\xbb\n_START_PARAGRAPH_\nMS \xc2\xabR\xc3\xb8d\xc3\xb8yl\xc3\xb8ven\xc2\xbb er en passasjerkatamaran eid av rederiet Torghatten Nord som trafikkerer lokalruten i R\xc3\xb8d\xc3\xb8y kommune. Skipet ble bygget i 1997, og levert sammen med b\xc3\xa5tene MS \xc2\xabOfoten\xc2\xbb og MS \xc2\xabSalten\xc2\xbb (1997). Kallesignalet er LIRK, passasjerkapasiteten er 92. Skipet har et mannskap p\xc3\xa5 tre (skipper, maskinsjef og matros). _NEWLINE_Dette skipet erstattet vestamaranen \xc2\xabR\xc3\xb8d\xc3\xb8yl\xc3\xb8ven\xc2\xbb (som ble omd\xc3\xb8pt til \xc2\xabR\xc3\xb8d\xc3\xb8yl\xc3\xb8ven II\xc2\xbb) som hadde tjenestegjort i kommunen siden 1977, og som da var OVDS' eldste skip i ordin\xc3\xa6r rutefart. MS \xc2\xabR\xc3\xb8d\xc3\xb8yl\xc3\xb8ven II\xc2\xbb ble kort tid etter skipsbyttet solgt til Thailand, om skipet fortsatt eksisterer er usikkert."